Document ID: 31999R0048

NEUVOSTON ASETUS (EY) N:o 48/1999,
annettu 18 päivänä joulukuuta 1998,
tiettyjen kalakantojen ja kalakantaryhmien osalta vuodeksi 1999 vahvistettavista suurimmista sallituista saaliista ja niiden pyyntiä koskevista tietyistä edellytyksistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon vuoden 1994 liittymisasiakirjan ja erityisesti sen 121 ja 122 artiklan,
ottaa huomioon komission ehdotuksen,
sekä katsoo, että
1) asetuksen (ETY) N:o 3760/92 4 artiklan mukaan neuvosto toteuttaa saatavilla olevien tieteellisten lausuntojen ja erityisesti tieteellis-teknis-taloudellisen kalastuskomitean laatiman mietinnön perusteella tarvittavat toimenpiteet kalavarojen järkiperäisen ja vastuullisen hyväksikäytön varmistamiseksi kestävällä tavalla,
2) vielä ei ole mahdollista toteuttaa hallintojärjestelmää, jossa käytetään täysin hyväksi asetuksessa (ETY) N:o 3760/92 annettuja uusia hallintomahdollisuuksia, ja erityisesti monivuotista ja monia lajeja koskevaa pyyntirajoitusten hallintoa, koska ensin on toteutettava tietyt kalastuksen valvontatoimenpiteet, kehitettävä edelleen soveltuvaa hallinnollista järjestelmää pyyntiponnistusten rajoittamiseksi ja lujitettava tieteellistä tietämystä; nykyisen TAC-järjestelyn olisi varmistettava kalastuksen määrän rajoittaminen tällaisen hallintojärjestelmän vahvistamiseen asti,
3) asetuksen (ETY) N:o 3760/92 8 artiklan 4 kohdan mukaan neuvoston tehtävänä on vahvistaa 4 artiklan mukaisesti kutakin kalastusta tai kalastusryhmää koskevat TACit; kalastusmahdollisuudet on jaettava jäsenvaltioiden kesken kyseisen asetuksen 8 artiklan 4 kohdan ii alakohdan mukaisesti,
4) on tarpeen vahvistaa periaatteet ja tietyt kalastusta koskevat hallintomenettelyt yhteisön tasolla niin, että jäsenvaltiot voisivat varmistaa lippunsa alla purjehtivien alusten hallinnon,
5) näiden TACien tehokkaan hallinnon varmistamiseksi olisi määriteltävä kalastustoimintaa koskevat erityisedellytykset,
6) TACien ja kiintiöiden vuosittaiseen hallintoon liittyvien lisäedellytysten käyttöönottamisesta neuvoston asetuksen (EY) N:o 847/96 (2) 2 artiklan säännösten mukaisesti on välttämätöntä tuoda julki, mihin kantoihin sovelletaan siinä vahvistettuja toimenpiteitä,
7) silli- ja silakka-, sardelli-, kummeliturska-, mustakitaturska-, makrilli- ja lasikampelakiintiöiden paremman hyväksikäytön varmistamiseksi olisi sallittava osittaiset kiintiöiden siirrot siltä vyöhykkeeltä, jolle kiintiöt on myönnetty, naapurivyöhykkeille,
8) Euroopan talousyhteisön sekä Tanskan hallituksen ja Färsaarten maakuntahallituksen välisen kalastussopimuksen (3) 2 artiklassa määrätyn menettelyn mukaisesti osapuolet neuvottelevat keskinäisistä kalastusoikeuksistaan vuoden 1999 osalta; neuvottelut on saatu onnistuneesti päätökseen; tämän seurauksena on mahdollista vahvistaa TACit, yhteisön osuudet ja kiintiöt tiettyjen yhteisten tai autonomisten kantojen osalta, joista osa on myönnetty Färsaarille,
9) yhteisö ja Norja ovat neuvotelleet Euroopan talousyhteisön ja Norjan kuningaskunnan välisen kalastussopimuksen (4) 2 ja 7 artiklassa määrätyn menettelyn mukaisesti keskinäisistä kalastusoikeuksistaan vuoden 1999 osalta; nämä neuvottelut on saatettu onnistuneesti päätökseen ja siksi on mahdollista vahvistaa TACit, yhteisön osuudet ja kiintiöt yhteisten kantojen ja tarvittaessa muiden kantojen osalta,
10) kansainvälinen Itämeren kalastuskomissio on suositellut TACeja Itämeren turska-, lohi-, silli- ja silakka- sekä kilohailikannoille sekä jokaiselle sopimuspuolelle myönnettäviä osuuksia niistä; on asianmukaista toteuttaa näitä suosituksia,
11) yhteisö on hyväksynyt Yhdistyneiden Kansakuntien merioikeusyleissopimuksen, joka sisältää meren elollisten luonnonvarojen säilyttämistä ja hallintoa koskevat periaatteet ja säännöt,
12) yleisten kansainvälisten velvoitteidensa mukaisesti yhteisö osallistuu kansainvälisillä vesialueilla kalakantojen säilyttämispyrkimyksiin,
13) Vuoden 1994 liittymisasiakirjan 122 artiklan mukaan liittymisen yhteydessä myönnettyjen kiintiöiden hyväksikäyttöedellytykset ovat samat kuin välittömästi ennen vuoden 1994 liittymissopimuksen voimaantuloa sovelletut edellytykset,
14) keskenkasvuisia kampelakaloja voidaan pyytää paljon Pohjanmeren eteläosissa syksyisin; näitä kaloja olisi suojeltava niiden paremmaksi hyödyntämiseksi,
15) tietyistä kalavarojen teknisistä säilyttämistoimenpiteistä 29 päivänä huhtikuuta 1997 annetussa neuvoston asetuksessa (EY) N:o 894/97 (5) ja tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä 18 päivänä joulukuuta 1997 annetussa neuvoston asetuksessa (EY) N:o 88/98 (6) täsmennetyistä eräistä edellytyksistä olisi poikettava väliaikaisesti vuonna 1999, jotta voidaan panna täytäntöön viimeaikaisten saatavilla olevien tieteellisten tietojen perusteella vahvistetut uudet edellytykset, ja
16) Kansainvälinen Itämeren kalastuskomissio on suositellut eräitä teknisiä kalavarojen säilyttämistoimenpiteitä sen sopimuspuolten sovellettaviksi 1 päivästä tammikuuta 1999,
17) sillikannan palauttaminen Pohjanmerelle edellyttää, että asetuksessa (EY) N:o 1602/96 (7) säädettyjä erityisiä hoitotoimenpiteitä jatketaan vuonna 1998,
18) eräiden kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä 20 päivänä joulukuuta 1996 annetun neuvoston asetuksen (EY) N:o 390/97 (8) liitteessä I määritellyt edellytykset kilohailin kalastukselle ICES-alueella III a olisi pidettävä voimassa, ja
19) yhteisen edun mukaisista pakottavista syistä tätä asetusta sovelletaan 1 päivästä tammikuuta 1999,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan vuodeksi 1999 tiettyjen kalakantojen tai kalakantaryhmien osalta suurimmat sallitut saaliit (TAC) kannoittain tai kantaryhmittäin, yhteisölle myönnetty osuus näistä saaliista, tämän osuuden jakaminen jäsenvaltioiden kesken sekä näiden kantojen pyyntiä koskevat erityisedellytykset (9).
Tässä asetuksessa Skagerrak, Kattegat ja Pohjanmeri käsitetään sellaisina kuin ne on määritelty asetuksen (EY) N:o 894/97 1 artiklan 4 ja 5 kohdassa.
2 artikla
Vahvistetaan vuodeksi 1999 niitä kalakantoja tai kalakantaryhmiä, joihin yhteisön lainsäädäntöä sovelletaan, koskevat TACit sekä yhteisölle myönnetty osuus näistä saaliista liitteen I mukaisesti.
3 artikla
Vahvistetaan vuodeksi 1999 eräillä kalastusalueilla pyydettyjen silli- ja silakkasivusaaliiden TACit liitteen II mukaisesti.
4 artikla
Vahvistetaan 2 artiklassa mainituista TACeista yhteisölle myönnetyn osuuden jako pyyntikiintiöinä jäsenvaltioiden kesken vuodeksi 1999 liitteessä I.
Tämä jako tehdään sen kuitenkaan rajoittamatta:
- asetuksen (ETY) N:o 3760/92 9 artiklan 1 kohdan mukaisesti tehtyjä vaihtoja,
- yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun asetuksen (ETY) N:o 2874/93 (10) 21 artiklan 4 kohdan, 23 artiklan 1 kohdan ja 32 artiklan 2 kohdan mukaisesti tehtyjä uudelleenjakamisia,
- asetuksen (EY) N:o 847/96 3 artiklan säännösten mukaisesti sallittujen lisäsaaliiden aluksesta purkamista,
- asetuksen (EY) N:o 847/96 4 artiklan mukaisesti aluksessa pidettyjä määriä, ja
- asetuksen (EY) N:o 847/96 5 artiklan mukaisesti tehtyjä vähennyksiä.
5 artikla
Kannat, joihin sovelletaan varo-TACia tai analyyttista TACia, kannat joihin ei sovelleta asetuksen (EY) N:o 847/96 3 ja 4 artiklaa, ja kannat, joihin sovelletaan saman asetuksen 5 artiklan 2 kohtaa, vahvistetaan vuodeksi 1999 liitteen III mukaisesti.
6 artikla
1. Aluksella ei saa säilyttää eikä sieltä saa purkaa niistä kannoista saatuja saaliita, joille on vahvistettu TACit tai kiintiöt, paitsi jos:
i) saaliit on pyydetty sellaisen jäsenvaltion aluksilla, jolla on olemassa kiintiö, eikä tämä kiintiö ole täynnä, tai
ii) yhteisölle myönnetty osuus TACista (yhteisön osuus) ei ole jaettu jäsenvaltioiden kesken kiintiöiksi eikä osuus ole täynnä, tai
iii) kaikkien muiden kuin sillin ja silakan sekä makrillin osalta saaliit sisältävät muita kalalajeja ja ne on pyydetty verkoilla, joiden silmäkoko on enintään 32 millimetriä alueilla 1 ja 2 tai alle 40 millimetriä alueella 3 asetuksen (EY) N:o 894/97 2 artiklan 1 kohdan mukaisesti, eikä sitä ole lajiteltu aluksella eikä purkauksen yhteydessä, tai
iv) sillin ja silakan osalta saalis täyttää erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi 29 päivänä kesäkuuta 1998 annetun neuvoston asetuksen (EY) N:o 1434/98 (11) 2 artiklassa säädetyt edellytykset, tai
v) makrillin osalta saaliit ovat sekoittuneet piikkimakrilli- ja sardiinisaaliin kanssa ja makrillin osuus on enintään 10 prosenttia aluksella olevien makrillien, piikkimakrillien ja sardiinien kokonaispainosta ja jos saaliita ei ole lajiteltu, tai
vi) saalis on pyydetty asetuksen (EY) N:o 894/97 mukaisesti tehdyn tieteellisen tutkimuksen yhteydessä.
Kaikki alukselta puretut määrät merkitään kiintiöön tai, jos yhteisön osuutta ei ole jaettu jäsenvaltioiden kesken kiintiöiksi, yhteisön kiintiöön, paitsi jos saalis on pyydetty iii, iv, v ja vi alakohdan mukaisesti.
2. Sen estämättä, mitä 1 ja 2 kohdassa säädetään, kun tämän asetuksen liitteessä II osoitetut pyyntirajoitukset on saavutettu, alukset, jotka toimivat kalastuksissa, joihin sovelletaan keskeisiä pyyntirajoituksia, eivät saa purkaa lajittelemattomia ja silliä ja silakkaa sisältäviä saaliita.
3. Sivusaaliiden prosenttiosuus ja niiden käyttö määritellään asetuksen (ETY) N:o 894/97 2 artiklan mukaisesti.
7 artikla
Pohjanmeren ja Englannin kanaalin itäosien silli- ja silakkakantojen osalta voidaan ICES-alueelle IV b siirtää enintään 50 prosenttia kiintiöistä ICES-alueilta VI c ja VII d.
Alueiden II a (EY-alue) ja IV (EY-alue) kummeliturskakantojen osalta jäsenvaltiot, joilla on kiintiö näillä alueilla, voivat kiintiön täytyttyä suorittaa siirtoja alueilta V b (EY-alue), VI, VII, XII, XIV sekä alueilta VIII a, b ja d alueille II a (EY-alue) ja IV (EY-alue).
Nämä siirrot on kuitenkin annettava ennakolta tiedoksi komissiolle.
8 artikla
Jäsenvaltioiden, joissa silliä ja silakkaa puretaan aluksesta lajittelemattomana muusta saaliista, on varmistettava, että riittäviä näytteenotto-ohjelmia käytetään kaikkien sillin ja silakan sivusaaliiden purkamisen tehokkaaksi valvomiseksi.
On kiellettyä purkaa lajittelematonta silliä ja silakkaa sisältäviä kalasaaliita satamissa, joissa ei ole ensimmäisessä alakohdassa tarkoitettua näytteenotto-ohjelmaa.
9 artikla
Jäsenvaltioiden on pyyntirajoitusten noudattamisen varmistamiseksi toteutettava erityisiä valvonta- ja hallintotoimenpiteitä tai muita toimia, jotka liittyvät Pohjanmereltä tai Skagerrakista tai Kattegatista pyydetyn sillin ja silakan pyyntiin, lajitteluun ja saaliin purkamiseen. Näihin toimenpiteisiin kuuluvat erityisesti:
i) erityiset valvonta- ja tarkastusohjelmat;
ii) pyyntiponnistusta koskevat suunnitelmat, joihin kuuluvat valtuutettujen alusten luettelot ja, milloin tarpeelliseksi katsotaan, kiintiön hyödyntämisasteen noustessa yli 70 prosentin, valtuutettujen alusten toimintaa koskevat rajoitukset;
iii) kauttalaivauksen sekä saaliin hylkäämistä aiheuttavien käytäntöjen valvonta;
iv) mahdollisuuksien mukaan väliaikaiset kalastuskiellot alueilla, joilta tiedetään saatavan sillin ja silakan ja erityisesti nuoren sillin suuria sivusaalismääriä.
10 artikla
Komission katsoessa sen tämän asetuksen mukaisesti tarpeelliseksi, komission tarkastajat suorittavat asetuksen (ETY) N:o 2847/93 29 artiklan mukaisesti itsenäisiä tarkastuksia toimivaltaisten viranomaisten toteuttamien näytteenotto-ohjelmien ja tämän asetuksen 8 ja 9 artiklassa mainittujen yksityiskohtaisten toimenpiteiden valvomiseksi.
11 artikla
Komissio kieltää silli- ja silakkasaaliiden purkamisen jos todetaan, että 8 ja 9 artiklassa mainittujen toimenpiteiden täytäntöönpano ei anna riittävää takuuta siitä, että kaikessa kalastuksessa saavutetaan sillin ja silakan kalastuskuolleisuuden tiukka valvonta.
12 artikla
1. Kaikki sillin ja silakan purkamiset, joita ovat tehneet ICES-alueilta III a, IV ja VII d alukset, jotka kuljettavat ainoastaan hinattavia verkkoja, joiden silmäkoko on 32 mm tai suurempi ja pyytävät nämä saaliit kyseisiltä alueilta, lasketaan kuuluviksi asianomaiseen kiintiöön, siten kuin se on määritelty tämän asetuksen liitteessä I.
2. Kaikki sillin ja silakan purkamiset, joita ovat tehneet ICES-alueilta III a, IV ja VII d alukset, jotka kuljettavat ainoastaan hinattavia verkkoja, joiden silmäkoko on alle 32 mm ja pyytävät nämä saaliit kyseisiltä alueilta, lasketaan kuuluviksi asianomaiseen kiintiöön, siten kuin se on määritelty tämän asetuksen liitteessä II.
3. Sellaisilta aluksilta, jotka toimivat 2 kohdassa määriteltyjen edellytysten mukaisesti, purettua silliä ja silakkaa ei tarjota myyntiin ihmisravinnoksi.
13 artikla
Seuraavia teknisiä toimenpiteitä koskevat väliaikaiset säännökset ovat voimassa vuonna 1999:
1) Kurenuotat ja merinisäkkäät
Sen estämättä, mitä asetuksen (EY) N:o 894/97 10 artiklan 17 kohdassa säädetään, seuraaville aluksille sekä kaikille, joilla on asianmukainen lupa korvata seuraavassa luettelossa oleva alus, sallitaan Washingtonissa 15 päivänä toukokuuta 1998 allekirjoitetussa kansainvälistä delfiinien suojeluohjelmaa koskevassa sopimuksessa sovituilla edellytyksillä delfiiniparvien tai -ryhmien saartaminen kurenuotilla tonnikalaa tai muita kalalajeja pyydystettäessä:
- aluksen nimi: AURORA B; ulkoiset tunnukset: BI-2-5-97; radiokutsutunnus: EAQT
- aluksen nimi: ALBACORA; ulkoiset tunnukset: CA-3-1099; radiokutsutunnus: EGDY
- aluksen nimi: ALBACORA 1; ulkoiset tunnukset: VI-5-1-96; radiokutsutunnus: EAMB
- aluksen nimi: ALBACORA 15; ulkoiset tunnukset: VI-5-9835; radiokutsutunnus: EDUS
- aluksen nimi: ALMIRANTE; ulkoiset tunnukset: CA-3-1069; radiokutsutunnus: EAYN
2) Kielikampela ja kiinteät pyydykset
Sen estämättä, mitä asetuksen (EY) N:o 894/97 liitteessä V säädetään, 90 millimetrin pienintä sallittua silmäkokoa sovelletaan kielikampelaan (Solea solea) ICES-alueilla IV c ja VII d vuoden 1999 aikana.
3) Punahai ja kiinteät pyydykset
Sen estämättä, mitä asetuksen (EY) N:o 894/97 liitteessä V säädetään, 120 millimetrin pienintä sallittua silmäkokoa sovelletaan täpläpunahaihin (Scyliorhinus stellaris) ja 90 millimetrin pienintä sallittua silmäkokoa pistepunahaihin (Scyliorhinus caniculus) kaikilla 48. pohjoisen leveysasteen pohjoispuolella sijaitsevilla vesialueilla, ICES-alueisiin III b, III c ja III d kuuluvia vesialueita lukuun ottamatta.
4) Sillin kalastukselta kielletyt alueet Irlannin merellä
Sen estämättä, mitä asetuksen (EY) N:o 894/97 7 artiklan 6 kohdan a alakohdassa säädetään, sillin kalastus kielletään 21 päivästä syyskuuta 15 päivään marraskuuta Irlannin merellä alueella (ICES-alue VII a), jota rajoittavat Mansaaren rannikko ja seuraavien koordinaattien väliin piirretyt suorat viivat:
- 54°20,0' pohjoista leveyttä, 004°22,5' läntistä pituutta ja 54°20,0' pohjoista leveyttä, 003°57,2' läntistä pituutta
- 54°20,0' pohjoista leveyttä, 003°57,2' läntistä pituutta ja 54°17,5' pohjoista leveyttä, 003°56,8' läntistä pituutta
- 54°17,5' pohjoista leveyttä, 003°56,8' läntistä pituutta ja 54°14,6' pohjoista leveyttä, 003°57,5' läntistä pituutta
- 54°14,6' pohjoista leveyttä, 003°57,5' läntistä pituutta ja 54°00,0' pohjoista leveyttä, 004°07,5' läntistä pituutta
- 54°00,0' pohjoista leveyttä, 004°07,5' läntistä pituutta ja 53°51,5' pohjoista leveyttä, 004°27,8' läntistä pituutta
- 53°51,5' pohjoista leveyttä, 004°27,8' läntistä pituutta ja 53°48,5' pohjoista leveyttä, 004°50,0' läntistä pituutta
- 53°48,5' pohjoista leveyttä, 004°50,0' läntistä pituutta ja 54°04,0' pohjoista leveyttä, 004°50,0' läntistä pituutta
5) Punakampelan kalastamisen kieltoalueet
Poiketen siitä, mitä asetuksen (ETY) N:o 894/97 10 artiklan 3 kohdan a alakohdan toisessa alakohdassa säädetään, sen alueen laajentamisaika, jolla puomitrooleilla pyytäminen on kielletty, on 1 päivästä tammikuuta 31 päivään joulukuuta.
6) Valikointipaneelit Itämerellä
Poiketen siitä, mitä asetuksen (EY) N:o 88/98 liitteessä V olevissa edellytyksissä säädetään, ja kyseisen asetuksen liitteessä IV tarkoitettujen troolien, ankkuroitujen kierrenuottien ja vastaavien verkkopyydysten valikoivuuden varmistamiseksi, vuonna 1999 sallitaan tämän asetuksen liitteessä IV kuvatut kaksi valikointipaneelia.
7) Itämeren turskan kesäkauden kalastuskielto
Turskan kalastus on kiellettyä Itämeren, Belttien ja Juutinrauman vesialueilla 1 päivästä heinäkuuta 20 päivään elokuuta 1998 molemmat päivät mukaan luettuina.
8) Bornholmin syvänteen sulkeminen
Kaikki kalastus on kielletty 15 päivästä toukokuuta 31 päivään elokuuta 1999 seuraavien koordinaattien rajaamalla alueella:
- 55°30' pohjoista leveyttä, 15°30' itäistä pituutta
- 55°30' pohjoista leveyttä, 16°10' itäistä pituutta
- 55°15' pohjoista leveyttä, 16°10' itäistä pituutta
- 55°15' pohjoista leveyttä, 15°30' itäistä pituutta
14 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1998.

Labels: 6